cyanic-selkie/wikianc huggingface dataset:
Staffordshire
Topografi
I nord og sør har Staffordshire bakkete landskap, med heier i nord og det vakre området Cannock Chase i sør. Det er store kullforekomster i hele omrdået, og gode jernforekomster i sør.
Den viktigste elven er Trent. Andre elver er Blythe og Churnet.
Jorden består for det meste av leire, og det har derfor aldri vært spesielt gode kår for landbruk i Staffordshire.
Haaslava kommune
Haaslava  er en tidligere landkommune i Tartu fylke i det østlige Estland, plassert sør i den sentrale delen av fylket. Kommunen hadde cirka 1 680 innbyggere og et areal på om lag 110 km². Kommunens administrasjonssenter lå i Kurepalu med ca. 200 innbyggere, mens Roiu hadde 462 innbyggere. Folketallet i kommunen var svakt fallende.
Gjennom kommunen renner elva Emajõgi fra Tartu og østover. I dokumenter fra 1501 nevnes landsbyen og Haaslava slott. En stund bodde den svenske adelsmannen Johan Skytte der. Han tok initiativ til å danne Tartu-universitetet og ble universitetets første rektor. Landsbyen Kurepalu har blitt et populært rekreasjonssted med sin kunstige innsjø. Ved Haaslavasjøen malte impresjonisten Endel Kõks (1912-1983) i 1943 et av sine siste bilder før han rømte til Tyskland og Sverige, da Sovjetunionen invaderte Estland. Andre malere som har virket her er Juhan Püttsepp og Eerik Haamer.
Haaslava har et oppdrettsanlegg for karpe på 48 hektar, og dette er landets største leverandør av ferskvannsfisk. Anlegget ble etablert i Sovjetperioden, sent på 1960-tallet.
Meeksi kommune
Meeksi  er en tidligere landkommune i Tartu fylke i det østlige Estland, plassert helt sørøst i fylket. Kommunen hadde cirka 2 570 innbyggere og et areal på om lag 143 km². Kommunens administrasjonssenter lå i Meeksi med 135 innbyggere. Folketallet i kommunen var merkbart fallende.
Bhutan under Sommer-OL 2000
Bhutan under Sommer-OL 2000. To sportsutøvere, en mann og en kvinne fra Bhutan deltok i bueskyting under Sommer-OL 2000 i Sydney. Det var femte gangen Bhutan deltok i et sommer-OL. De vant ikke noen medaljer.
Romerikes Blad
Romerikes Blad, forkortet RB, er en dagsavis som kommer ut i Lillestrøm i Viken. Målt etter opplagstall er Romerikes Blad i 2020 Norges tiende største avis, og den regnes som landets største lokalavis.
Romerikes Blad eier også tre andre lokale medier – MittLillestrøm, MittJessheim og MittLørenskog. Selskapet eies av Amedia.
Historie
Avisa ble etablert på Jessheim stasjon av typograf og boktrykker Martin Julius Halvorsen, og kom ut første gang 3. september 1902 under navnet Akershusingen. Navnet ble fra 4. juli 1905 endret til Romerikes Blad. Avisa kom ut to ganger i uka, tirsdag og fredag.
Avisa ble solgt fra Halvorsens arvinger til Akershus Arbeiderpresse A/L etter hans død i 1951. Fra 1953 ble den utgitt og trykket på Lillestrøm sammen med Akershus Arbeiderblad (etablert i 1913). De to avisene fikk både et administrativt og redaksjonelt fellesskap. Romerikes Blad økte nå utgivelseshyppigheten til tre aviser i uka i 1953, fire i 1966 og fem i 1967. I 1974 flyttet de to tvillingavisene inn i nytt avishus med nytt trykkeri på Kjeller.
Selv om avisene i praksis kom som to parallellutgaver tok det mange år før endelig sammenslåing. Først i 1990 fikk de felles navn, som den gang ble Akershus/Romerikes blad. I 1995 ble de slått sammen til én avis.
Romerikes Blad var ettermiddagsavis fram til 1999, da det ble lagt om til morgenavis. 12. september 2002 ble den lagt om til tabloid sju dager i uka. Romerikes Blads nedslagsfelt er 14 kommuner i tidligere Akershus fylke.
Romerikes Blad eide også i sin tid TV-kanalen TVRomerike, men den ble lagt ned 31. desember 2009.
Avisa er en del av mediekonsernet Amedia, og er den største avisa i konsernet.
Romerikes Blad ble av Mediebedriftenes Landsforening, Landslaget for Lokalaviser og Norsk Redaktørforening kåret til Årets avis 2004 i Norge.
I 2020 ble avisa kåret til Årets Mediehus i Amedia.
Romerikes Blad blir trykket av Nr1 Trykk på Kjeller utenfor Lillestrøm.
Ansvarlig redaktør
Ansvarlig redaktør eller sjefredaktør i Akershusingen og Romerikes Blad:
Opplag
Kilder dersom ikke annet er nevnt: Perioden 1947-1995: Sigurd Høst: Aviskonkurransen, IJ 1996 (ISBN 82-7147-159-7), ellers Aviskatalogen.
Mäksa kommune
Mäksa  er en tidligere landkommune i Tartu fylke i det østlige Estland, plassert litt sørøst i fylket. Kommunen hadde cirka 2 570 innbyggere og et areal på om lag 133 km². Kommunens administrasjonssenter lå i Melliste med ca. 300 innbyggere.
Åshammar
Åshammar er et tettsted i Sandviken kommune i Gävleborgs län i landskapet Gästrikland i Sverige. I 2010 hadde tettstedet 727 innbyggere.
NM i bandy 1982
'''Det 65. norgesmesterskapet i bandy – 1982'''
Solberg vant seriemesterskapet. Solberg, Mjøndalen, Røa og Stabæk gikk til semifinale.
Bhutan under Sommer-OL 2004
Bhutan under Sommer-OL 2004. To sportsutøvere, en mann og en kvinne fra Bhutan deltok i bueskyting under Sommer-OL 2004 i Athen. Det var sjette gangen Bhutan deltok i et sommer-OL. De vant ikke noen medaljer.
Peter Lorimer
Peter Patrick Lorimer (født 14. desember 1946, død 20. mars 2021 ) var en britisk fotballspiller som spilte for Leeds United på 1960- og 1970-tallet. På grunn av sine harde skudd fikk han tilnavnene «Hot Shot» og «Lash».
Karriere
Totalt spilte han 676 kamper fra start for Leeds Uniteds førstelag, med ytterligere 27 kamper som innbytter og scoret 238 mål (noe som fortsatt er scoringsrekord for Leeds United). Laget ble Lorimers første profesjonelle klubb, da han signerte i 1962 i en alder av 15 år. Som skolespiller i Dundee hadde Peter Lorimer scoret 176 mål i løpet av en eneste sesong, og en rekke engelske og skotske klubber dro regelmessig til Dundee for å se ham spille. Don Revie, Leeds Uniteds nye manager signerte spilleren til sist til Lorimer.
Fortsatt er Peter Lorimer den yngste spilleren som noen gang har spilt for Leeds Uniteds førstelag, da han som 15 år og 289 dager gammel debuterte for A-laget i september 1962. Han stod for svært mange av assistpasningene til målene til Allan Clarke og Mick Jones, i tillegg til at han scoret svært mange selv også. Hans 168 ligamål for Leeds United er fortsatt scoringsrekord. Tre universiteter målte farten på skuddene hans og slo fast at han hadde verdens hardeste skudd (tett fulgt av Liverpools Tommy Smith).
Lorimer spilte for Leeds United i to opphold. Lorimers første Leeds United-karriere varte fra 1962 til 1979, da han gikk til den kanadiske klubben Toronto Blizzard (31 kamper, ni mål). Deretter vendte han tilbake til England igjen for å spille for York City (29 kamper, åtte mål), før han igjen dro til Canada for å spille for Toronto Blizzards (18 kamper, to mål) og Vancouver Whitecaps (87 kamper, 23 mål). Han returnerte til Leeds United i 1983 for å assistere Eddie Gray i gjenoppbyggingen av laget som i 1982 hadde rykket ned til daværende 2.divisjon. Lorimer ble så flyttet tilbake på banen i en midtbanerolle, og han spilte sin siste kamp for Leeds United i 1985, i en alder av 39 år. Han fikk totalt 21 kamper for Skottland mellom 1969 og 1976 (fire mål) og scoret blant annet 2-0-målet mot Zaire i VM i 1974. Han vant eliteserien i England to ganger med Leeds United (1969 og 1974), UEFA-cupen to ganger, den engelske FA-cupen én gang (1972) og ligacupen én gang (1968).
Privat
Han drev siden 1986 puben The Commercial i bydelen Holbeck i Leeds. Han satt i Leeds United AFCs styre fra 2004. I en årrekke kommenterte han Leeds Uniteds bortekamper for radio, først for Radio Aire, deretter for BBC Radio Leeds og nå for Yorkshire Radio. Puben Lorimers Bar på Elland Road, Leeds Uniteds hjemmebane, er oppkalt etter ham. Der holdt han den siste torsdagen i hver måned et to timer langt møte med supporterne og svarer på spørsmål. De siste ti årene hadde han en fast spalte i fredagsutgaven av lokalavisen Yorkshire Evening Post, hvor han reflekterte rundt Leeds United.
Lorimer var forøvrig ærespresident i den skandinaviske supporterklubben for Leeds United, LUSCOS (Leeds United Supporters Club of Scandinavia). Han bidro ofte med betraktninger i supporterklubbens medlemsblad, The Peacock News.
Laguna Beach (California)
Laguna Beach er en kystby og artistsamfunn sør i Orange County, California, ca. 39 km sørøst for fylkessetet Santa Ana. Befolkning var på 23727 ved folketellingen i 2000. Den er kjent for å ha noen av de vakreste strendene i det sørlige California. Byen er også kjent for sine hoteller, unike butikker, restauranter, verdensberømte kunstgallerier og kunst festivaler. Flere filmer og Fjernsynsserier har blitt filmet der.
Media
I 2004 laget MTV en reality-tv-serie ved navn Laguna Beach: The Real Orange County, som ble sendt på MTV i tre sesonger. Serien følger livene til flere unge Laguna Beach beboere som akkurat er ferdig med videregående skole og begynner neste kapittel i deres liv. Den var meget vellykket de første to sesonger og ble det nest høyeste rangerte MTV show. Dens suksess gjorde de sentrale figurene i serien, Stephen Colletti, Kristin Cavallari, Lauren Bosworth og Lauren Conrad til kjendiser. Showet ble senere en spin-off nå kjent som The Hills.
Guy Fawkes
Guy Fawkes (født 13. april 1570 i York i England, død 31. januar 1606 i London), også kjent som Guido Fawkes, et navn han fikk mens han kjempet for spanjolene i De spanske Nederlandene, tilhørte en gruppe engelske katolikker som planla den mislykkede kruttsammensvergelsen i 1605.
Bakgrunn
Fawkes var født og utdannet i den engelske byen York. Hans far døde da Fawkes var åtte år gammel, hvorpå hans mor giftet seg med en katolsk recusant. Senere konverterte også Fawkes til katolisismen.
Kamp for katolisismen
Han dro så for å kjempe på den spanske katolske siden mot nederlandske protestantiske reformatorer under åttiårskrigen. Han reiste til Spania for å søke støtte for et katolsk opprør i England, men dette uten suksess. Senere møtte han Thomas Wintour hvor de sammen returnerte til England.
Wintour introduserte Fawkes for Robert Catesby som planla å forøve attentat mot kong Jakob I og gjeninnsette en katolsk monark. Skaperne av komplottet sikret seg leie av kjelleren under House of Lords og Fawkes var personen som ble gitt ansvaret for kruttet som ble lagret der. Etter at myndighetene ble tipset om dette ved et anonymt brev, gjennomsøkte de Palace of Westminster 5. november og fant Fawkes som voktet over eksplosivene.
De påfølgende dagene ble han avhørt og torturert, og tilsto til slutt. Rett før han skulle henrettes, ved hengning, trekking og kvartering 31. januar, hoppet han ned fra skafottet og brakk nakken. Med dette unngikk han lidelsene som de planlagte lemlestelsene innebar.
Fawkes i ettertiden
Fawkes ble synonym med kruttsammensvergelsen og har blitt minnet om siden 5. november 1605. Hvert år den 5. november feirer man Guy Fawkes Night med fyrverkeri og bål over hele Storbritannia for å markere forsøket. Det er også tradisjon at barna i ukene før datoen lager sin egen «Guy Fawkes-dukke», som så blir brent på bålet. Barna lager da en type halmdukke eller stoffdukke, og setter seg på gaten med dukken og ber om «a penny for the Guy». Disse pengene skulle opprinnelig brukes til å kjøpe klær og utstyr til dukka.
Den årlige åpning av det britiske Parlamentets møter begynner fortsatt (2013) med en symbolsk inspeksjon av kjellerhvelvene under House of Lords.
Et barnerim har overlevd (i varierende utgaver) opp gjennom århundrene
Fawkes har blitt popularitet gjennom tegnerserien V for vendetta fra 1980-tallet og filmen med samme tittel fra 2006. Her er handlingen lagt til moderne tid.
Martini (vermut)
Martini er et italiensk vermutmerke, med navn etter Martini & Rossi SpA i Torino.
Sterkvinen produseres i flere versjoner:
Marian Spychalski
Marian Spychalski (født 6. desember 1906 i Łódź, død 7. juni 1980 i Warszawa) var en polsk kommunistisk politiker.
Bakgrunn
Han tilhørte en arbeiderfamilie, og utdannet seg i 1931 til arkitekt ved den tekniske høyskolen i Warszawa. Samme år ble han medlem av det polske kommunistpartiet, og arbeidet som byplanlegger.
Under annen verdenskrig deltok han i den kommunistiske undergrunnskampen og ble sjef for generalstaben i den polske hæren.
Kommunistisk politiker
Etter krigen var han frem til 1949 medlem av politbyåret og sentralkomitéen i kommunistpartiet. Han var samtidig viseforsvarsminister og stedfortredende øverstkommanderende for stridskreftene.
I perioden 18. september 1944–mars 1945 var han Warszawas ordfører.
I forbindelse med at Władysław Gomułka ble styrtet på grunn av «høyrenasjonalistisk avvik», mistet også Spychalski sine posisjoner og ble fengslet i 1950. Den planlagt skueprosessen mot ham kom likevel ikke istand, og da Gomułka kom tilbake til makten i 1956 ble også Spychalski rehabilitert. Han fikk tilbake sine tidligere posisjoner, og i november samme år ble han forsvarsminister i Folkerepublikken Polen. I 1963 ble han utnevnt til marskalk.
I forbindelse med den antisemittiske kampanjen i 1968 fikk han det representative vervet som formann for statsrådet, dvs. statsoverhode. Dette vervet innehadde han til 1970. I 1972 trakk han seg tilbake fra det politiske liv.
Trent (England)
Trent er en av de største elvene i England. Den har sitt utspring i Staffordshire, mellom Biddulph og Biddulph Moor, og renner gjennom Midlands inntil den ved Trent Falls løper sammen med Ouse og danner Humber, som renner derfra østover til Nordsjøen. Elva er 298 kilometer lang. Den renner nordover, noe som er uvanlig for engelske elver.
Trent renner forbi en rekke byer, blant annet Stoke-on-Trent, Burton upon Trent, Derby, Nottingham, Newark og Scunthorpe.
De største sideelvene er Idle, Devon, Erewash, Soar, Derwent, Dove, Mease og Tame.
Trent markerer grensen mellom de to engelske heroldenes områder, Norroy og Clarenceaux. «Nord for Trent» er derfor en av flere definisjoner på avgrensningen mellom det nordlige og sørlige England.
Trent Aegir
På visse tider på året kan det på de nedre delene av Trent, som er påvirket av tidevannet, forekomme en middels stor tidevannsbølge (opp til 1,5 meter høy), som er kjent som «Trent Aegir». Aegir forekommer når en høy springflo møter vannstrømmen fra elva, som går i motsatt retning. Traktformen på elvemunningen forsterker denne effekten, og forårsaker en stor bølge som kan merkes så langt oppstrøms som til Gainsborough, og noen ganger enda lengre. Men bølgen kan ikke gå særlig langt forbi Gainsborough ettersom formen på elva reduserer den til ikke stort mer enn en krusning. Nord for Newark-on-Trent i Nottinghamshire ligger terskler i elva som stopper bølgen fullstendig.
Trent Aegir har sitt navn fra Æge, den norrøne gud for havet.
Popkunst
Popkunst, fra engelsk pop art, er en kunstretning som utviklet seg som en reaksjon mot den abstrakte ekspresjonismen, som var den dominerende kunstretningen i USA i 1940- og 1950-årene. Betegnelsen «popkunst» kommer av «populærkunst», og henviser til denne kunstretningens fokus på temaer og teknikker hentet fra masse- og underholdningskulturen.
Popkunsten i Europa
Popkunst blir vanligvis sett som et typisk amerikansk fenomen, men de første kunstnerne som kan karakteriseres som rene popkunstnere var engelske. Allerede rundt 1952 hadde en gruppe kunstnere og arkitekter i London, The Independent Group, etablert kriterier for hva som skulle bli en definert pop-estetikk, blant annet ved å benytte seg av virkemidler som til da hadde blitt karakterisert som «kitsch». Kunstnerne i The Independent Group hevdet at «kultur» skulle knyttes til et mangfold av sosiale praksiser, heller enn til det ypperste av kunstneriske frembringelser. De identifiserte seg med kapitalismens forbrukerkultur, og lot seg påvirke av industridesign, reklame, science fiction og vitenskapelige ideer. Den engelske kritikeren Lawrence Alloway var den som først brukte begrepet popkunst, i 1958.
Eduardo Paolozzi, Richard Hamilton og David Hockney blir regnet som de mest innflytelsesrike av de engelske popkunstnerne. I Tyskland arbeidet kunstnere som Sigmar Polke og Gerhard Richter med lignende ideer utover i 1960-årene.
Popkunsten i USA
Parallelt med utviklingen i England i 1950-årene arbeidet amerikanske kunstnere som Jasper Johns og Robert Rauschenberg med uttrykk og temaer som hadde likhetstrekk med tendensene i England. Disse kunstnerne fikk først karakteristikken neo-dada, på grunn av blandingen av høy- og lavkulturelle referanser, samt bruken av readymades. Dette ble sett på som en videreføring av arven fra dadaistene, og spesielt arbeidene til Marcel Duchamp, som kom til å få stor betydning for utviklingen av amerikansk samtidskunst i tiårene etter andre verdenskrig.
Popkunstnerne forholdt seg til forbrukerkulturen med en blanding av fasinasjon og kritisk distanse, og popkunsten ble i starten oppfattet som en radikal bevegelse som kritiserte det bestående. Popkunstnerne brøt med modernismens fokus på mediespesifikkhet, og benyttet seg av et vidt repertoar av uttrykk og virkemidler, gjerne hentet fra massekulturen, som tegneserier, produktdesign og fjernsyn. Peter Blake designet platecovere for Elvis Presley og The Beatles. Andy Warhol, som selv hadde bakgrunn fra reklameindustrien, produserte flere filmer, og også et album med rockegruppen The Velvet Underground. Han grunnla også mote- og livsstilsbladet Interview i 1970-årene.
Heimly Folkehøgskole
Heimly Folkehøgskole var en folkehøgskole på Finnsnes i Troms, eid av Normisjon. Skolen ble lagt ned i 2001 etter å vært drevet som Heimly folkehøgskole – Forfatterskolen siden 1995.
Heimly ble etablert som ungdomsskole i 1916 av Troms Indremisjon og skulle være et tilbud på kristen grunn for ungdom som ville ha videre utdanning.
Heimly folkehøgskole – Forfatterskolen var et skoletilbud der en rekke av landets forfattere var engasjert som gjestelærere og tekstveiledere. Noen av skolens elever har også debutert og etablert seg som forfattere. Blant dem er Olaug Nilssen, Mirjam Kristensen, Øyvind Ådland og Inger Bråtveit. Rektor i perioden 1996 til 2001 var Ole Reinlund.
Skolen ble lagt ned i 2001 da det ikke lyktes å etablere et høyt nok elevtall.
Administrasjonsbygget ble solgt til Metodistkirken, og i disse lokalene drives Heimly Musikk- og Friluftsbarnehage, som ble etablert i 2000 som et underbruk av Heimly folkehøgskole AS. Hovedbygget fra 1916, samt det tidligere «jenteinternatet» ble solgt til Lenvik kommune i 2007. I disse lokalene har det vært drevet asylmottak siden 2002.
Guilherme Finkler
Guilherme Ozelame Finkler (født 24. september 1985) er en brasiliansk fotballspiller.
Han har spilt for den brasilianske klubben Juventude og kom på et langtidslån til Wolverhampton Wanderers etter å ha imponert klubben tilstrekkelig under oppkjøringen før sesongen 2006/07. Klubben fikk en opsjon på kjøp av spilleren for £100 000, men han klarte ikke å imponere klubben tilstrekkelig til at overgangen ble permanent.
31. januar 2007, uten at Finkler hadde spilt en eneste obligatorisk kamp for klubben, ble kontrakten terminert og Finkler dro til Belgia for å spille for Excelsior Mouscron.
Morten W. Gjul
Morten Walseth Gjul (født 20. januar 1973) er en norsk billedkunstner og pedagog med akvarell som hovedfelt.
Gjul bor og arbeider på Flatanger i Nord-Trøndelag, men er opprinnelig fra Gyl i Tingvoll kommune. Han er lærerutdannet, og har sin kunstfaglige utdanning via kurs og samarbeid hos noen av Nordens største akvarellister: Arne Isacsson, Lars Holm, Peder Mauseth og Morten Paulsen
Han arbeider for det meste innenfor den moderne akvarelltradisjon, startet nettopp av professor Arne Isacsson. Gjul har deltatt på over hundre akvarellutstillinger og mottatt en rekke stipender/utmerkelser, bl.a. Tæl-stipend fra Sparebank1, Kunstnerstipend fra Sparebank1 under MNK 04, Publikumsprisen under MNK si festivalutstilling 05 og pris for lovende akvarellist av Isacsson under MNK 03. Han har representert Norge under akvarellbienaler både i Italia og Serbia.
Nordisk lys, forlatte hus, gold natur og spor etter mennesker i naturen har preget hans bildeverden de siste årene. Han definerer seg selv innen kategorien «romantisk realisme». Gjul jobber også noe med foto og grafisk design, hovedsakelig naturfoto.
Han har holdt en rekke kurs, b.l.a. for Midt-Nordisk Kunstfestival, Akvarellmuseet i Sverige og som fast kursholder for Nordens største kunstmagasin Kunst.
Gjul startet i 2005 kunstnergruppen Vannkraft sammen med Mosjø-kunstnerne Stig-Ove Sivertsen og Per Vikan. De har minst to utstillinger i lag i løpet av året. De arrangerte også sommeren 2008 Norden største akvarell-workshop i Mosjøen under Galleria kunstfestival.
Ingvald Svinsaas
Svinsaas debuterte i Arbeidermagasinet i 1946, som så mange av sin generasjons arbeiderklasse-forfattere. Hans debuttrilogi I skyggen av et tårn (1949), Fem år (1950) og Etter slagene (1954) var selvbiografisk, og inneholder en klassebevisst kritikk av samfunnsforholdene i bygdesamfunnet i årene før og under krigen.
Som barnebokforfatter debuterte han i 1953 med På skatteleting i sagadalen. Her har han arbeidet mest med dyre-bøker i tradisjonen etter Mikkjel Fønhus og Haakon Lie. Han har hatt størst suksess med Tom i villmarka (1955), om en katts overvintring på setra og dens kamp for å overleve i naturen. Han fikk Kirke- og undervisningsdepartementets pris for Tom i villmarka, og skrev teksten til Laksen glad som Sigrun Sæbø Kapsberger vant Kulturdepartementets billedbokpris for i 1973.
Svinsaas mottok Sør-Trøndelag fylkes kulturpris i 1978.
Kungsgården
Kungsgården er et tettsted i Sandviken kommune i Gävleborgs län i landskapet Gästrikland i Sverige. I 2010 hadde tettstedet 1 033 innbyggere.
Tamsin Greig
Tamsin Greig (født 12. juli 1966) er en engelsk skuespillerinne.
Utleiemegler
En utleiemegler er et selskap eller person som driver megling av utleiekontrakter, forvaltnings av utleiekontrakter og/eller utleieeiendom.
Tamsin Greig
Hun slo først gjennom med rollen Debbie Aldridge i radioserien The Archers, etter først å ha jobbet for Family Planning Association etter å ha studert drama på University of Birmingham. Men hun er mest kjent for rollene sine i komiseriene Ei selsom sjappe og Green Wing. I 2005 spilte hun en av hovedrollene i BBC-serien Noen som passer for meg og i 2011 igjen i en BBC komedien "Episodes" sammen med Matt LeBlanc og Stephen Mangan. Senere ble serien sendt i USA.
Utleiemegler
Norge
I Norge krever det konsesjon av Finanstilsynet å gjøre utleien, mens forvaltningen ikke må ha konsesjon.
Parabyrsopolis
Parabyrsopolis er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).
Utseende
En middelsstor, avlang, brunrød skarabide. Undersiden er kledt med lyse hår.
Levevis
Arten lever hovedsakelig i høytliggende furu- og eikeskog. De voksne billene flyr om natten og kommer til lys.
Utbredelse
Arten er utbredt i det vestlige Mexico og Arizona.
NM i bandy 1983
'''Det 66. norgesmesterskapet i bandy – 1983'''
Mjøndalen vant seriemesterskapet. Mjøndalen, Drafn, Solberg og Stabæk gikk til semifinale.
Bhutan under Sommer-OL 2008
Bhutan under Sommer-OL 2008. To sportsutøvere, en mann og en kvinne fra Bhutan deltok i bueskyting under Sommer-OL 2008 i Beijing. Det var sjuende gangen Bhutan deltok i et sommer-OL. De vant ikke noen medaljer.
Ratifisering
Ratifisering kommer fra latin av ratus fastsatt, gyldig og facere gjøre og viser til den handlingen et styringsorgan eller myndighet gjør når den godkjenner eller stadfester en avtale eller traktat mellom to parter som endelig og bindende.
Et resultat, eller en rekord kan også være gjenstand for en ratifisering, der en overordnet organisasjon har autoritet til å vurdere resultatet og de forholdene den ble oppnådd under. En slik ratifisering vil gjøre resultatet eller rekorden offisielt anerkjent.
Norge
I Norge er det bestemt at det er Kongen som ratifiserer traktater.
Eddie Gray
Edwin «Eddie» Gray (født 17. januar 1948 i Glasgow i Skottland) er en skotsk tidligere fotballspiller, venstreving, som spilte for Leeds United på 1960- og 1970-tallet. Gray ble siden to ganger klubbens manager, fra 1982 til 1985 og fra 2003 til 2004).
Som spiller var Gray kjent for sine tekniske ferdigheter. På slutten av 1960-tallet sang Leeds United-supporterne «Waltzing Mathilda» for ham, siden det så ut som om han danset vals med motstanderne. Han spilte 559 kamper for Leeds United og scoret 68 mål. Langvarige skadeopphold medførte at han kun fikk 12 A-landslagskamper for Skottland. Han er fortsatt ansatt i Leeds United AFC.
Morendo
Morendo (it. utdøende) er et musikkteoretisk uttrykk som angir både dynamikk (styrkegrad) og tempo. Det er diminuendo (gradvis svakere) og ritardando (gradvis langsommere) på samme tid. Det brukes ofte i slutten av en sats; slik dør musikken bokstavelig talt ut.
Morendo
Alexander Skarsgård
Alexander Johan Hjalmar Skarsgård (født 25. august 1976 i Vällingby) er en svensk skuespiller. Han er kjent for rollen som vampyren Eric Northman i HBO-serien True Blood, Brad Colbert i HBOs miniserie Generation Kill og Tarzan i det amerikanske actioneventyret The Legend of Tarzan fra 2016.
Thomas Zeng Jingmu
Thomas Zeng Jingmu, O.P. (født 23. juli 1919 i Zengjiacun i Kina, død 2. april 2016 i Fuzhou) var katolsk undergrunnsbiskop av bispedømmet Yujiang i provinsen Jiangxi i Folkerepublikken Kina.
Prest
Han ble presteviet 25. mars 1949. Få år etter at Folkerepublikken ble opprettet, ble han utsatt for arrestasjoner og fengslinger. Han var fengslet fra 1955 til 1976, 1981 til 1989.
Alexander Skarsgård
Han er den eldste sønnen til skuespilleren Stellan Skarsgård. Hans brødre, Gustaf, Bill og Valter, er også skuespillere.
Thomas Zeng Jingmu
Biskop
Han ble hemmelig bispeviet for den katolske undergrunnskirken i 1990.
Alexander Skarsgård
I 2003 ble Skarsgård nominert til en Guldbagge i kategorien beste mannlige birolle for filmen Hundtricket. I 2009 var han med i Lady Gagas musikkvideo «Paparazzi». Han har blitt kåret som Sveriges mest sexy mann fem ganger.
Thomas Zeng Jingmu
Biskop
Den 4. august 1994 ble han arrestert under et raid sikkerhetspolitiet gjennomførte mot en bønnegudstjeneste han ledet.
Den 4. oktober 1995 ble han og en prest arrestert for å ha holdt religiøse samlinger i sitt hjem. Biskopen var da 76 år og hadde alvorlige helseproblemer. Han ble holdt arrestert i fylket Chongren, sammen med mistenkte forbrytere. Han ble nektet besøk fra slektninger, likeså nødvendig medisinsk assistanse. Han ble så i mars 1996 dømt til tre års reform gjennom arbeid (laogai). I stedet for arbeidsleir ble han imidlertid beholdt i Chongren. En av dem som stod bak aksjonen mot biskop Zeng, den høytrangerende politikeren Hu Changqing, ble fire år etter dømt til døden for korrupsjon.
Det antas at han løslatelse før de tre årene var omme, skyldes forberedelsene av den amerikanske president Bill Clintons statsbesøk i juni/juli 1998. I februar samme år hadde en amerikansk delegasjon av religiøse ledere fremlagt en liste over 30 fengslede kristne eller buddhistiske ledere og bad de kinesiske myndigheter om å løslate dem.
Løslatelsen av biskop Zeng skjedde i begynnelsen av mai 1998, men han ble straks ilagt husarrest i byprefekturet Fuzhou (i Jiangxi) i stedet. Han ble nektet besøk fra andre enn nære slektninger.
Den 14. september 2000, mens han fremdeles var i husarrest, ble han arrestert av sikkerhetspolitiet. Da han ble tilbakeført til sin husarrest i oktober, hadde han også fått formaning om ikke å snakke med utlendinger. Arrestasjonen kan ha hatt sammenheng med Vatikan-kardinal Roger Etchegarays besøk til Beijing og Shanghai; han var blitt invitert til Kina for å delta på et akademisk seminar. Biskop Zeng ble imens passet på i det lokale fengselet i Linchuan, og hver tredje dag fikk han besøk av folk fra Den kinesiske katolske patriotiske forening som leste høyt for ham de offentlige regulativene om religionsfrihet i Kina.
I 2003 ble han igjen utsatt for sikkerhetspolitiet. De konfiskerte fra hans bosted en rekke religiøse gjenstander, og banket opp katolikker som var på stedet. En katolsk kvinne der ble arrestert. Overvåkningen av biskopen fortsatte også etterpå, trass i hans alderssvekkelse.
Han døde 2. april 2016 i Fuzhou.
Årsunda
Årsunda er et tettsted i Sandviken kommune i Gävleborgs län i landskapet Gästrikland i Sverige. I 2010 hadde tettstedet 1 008 innbyggere.
Thomas Zeng Jingmu
Episkopalgenealogi
Hans episkopalgenealogi er:
Klade
En klade (av gml.gr. κλάδος, klados = gren eller gruppe) er en systematisk enhet i biologien og brukes i forbindelse med kladistikk. Uttrykket er en direkte oversettelse av det engelske faguttrykket «clade», og uttales vanligvis kleid også på norsk. Det formelle navnet er monofyletisk gruppe.
Eksterne lenker
Kladistiikka
Fylkesvei 611
Fylkesvei 611 går mellom Kvalvik i Kinn og Naustdal i Sunnfjord.
Før 1. januar 2010 var veien riksvei, etter at regionsreformen trådte i kraft har den status som fylkesvei.
2019 ble veien forlenget fra Stavang til Kvalvik med den tidligere fylkesvei 542 (Sogn og Fjordane).
Purdue University
Purdue University er et delstatseid, land-grant-universitet i West Lafayette i delstaten Indiana, USA, ca. 100 km nord for Indianapolis og ca. 200 km sørøst for Chicago. Purdue har også colleger i Westville og Hammond, IN. Det er i alt seks campuser, åtte colleger og fjorten skoler under Purdue University System.
Disse må ikke forveksles med de to lærestedene som bærer navnet Indiana University - Purdue University i byene Indiana og Fort Wayne, som hører inn under Indiana University, og så det eid av delstaten.
The Outer Limits
The Outer Limits var en amerikansk mystery-, skrekk- og sciencefiction-serie som gikk på ABC fra 1963 til 1965. Serien bestod av en rekke enkeltstående historier som blandet sjangere som science fiction, skrekk og mystery. Serien ble skapt av Leslie Stevens og hadde flere likhetstrekk med klassiske serier som The Twilight Zone og Night Gallery.
Purdue University
Universitetet fikk sitt navn etter forretningsmannen John Purdue, som gav en stor pengesum ved oppstarten i 1869. Lærestedet har hatt en meget sentral plass innen utviklingen av flyindustrien og flygningen i USA. Den kvinnelige pioneren Amelia Earhart kom til Purdue i 1935 og fikk flere kvinner til å trekke til flygningen. I alt 25 astronauter har studert ved Purdue, deriblant den første på månen – Neil Armstrong – og den siste mannen på månen – Eugene Cernan. Det foregår en massiv satsing på høyteknologisk forskning ved universitetet.
The Outer Limits
I 1995 gjenoppstod serien på kanalene Showtime og Sci Fi Channel og gikk der helt til 2002.
Purdue University
Collegene og de mest kjente skolene ved Purdue omfatter:
Purdue University System har ca. 70 000 studenter, hvorav ca. 39 228 i West Lafayette høsten 2006. Skolepengene ved samme lærested var samtidig US$ 7 096 årlig, men bare omkring US$ 5 000 ved de andre campusene.
The Outer Limits
Handling
Slik som The Twilight Zone hadde The Outer Limits en åpningsmonolog og en sluttmonolig – den såkalte "Control Voice". Serien skiller seg imidlertid fra The Twillight Zone ved at den ikke bruker ironi. Serien hadde han langt mer filosofisk tilnærming der mange av episodene spilte på mørke krefter i og utenfor mennesket. Alt satt inn i en sciencefiction-kontekst.
Hver episode ble introdusert av en stemme som kalles for "Control Voice", og som sier dette til seerne:
Purdue University
Purdue er kjent og rangert blant de beste universitetene i USA innenfor ingeniørvitenskap, jordbruksfag og administrative fag. Ikke minst har Purdue framhevet seg innenfor flyforskning og romforskning. Idrettslig er Purdue kjent for sine fremragende fotballag og basketballag, som populært kalles «The Boilermakers».
The Outer Limits
Handling
"Control Voice" tilhørte Vic Perrin i den første serien, og Kevin Conway i den andre.
Om serien
I 1966 vant serien en WGA Award ved Writers Guild of America. I 2003 ble den nominert til en Saturn Award for beste DVD-utgivelse.
Boulevard of Broken Dreams
«Boulevard of Broken Dreams» er en ballade av det amerikanske punkrock-bandet Green Day. Sangen ble utgitt som den andre singelen fra albumet American Idiot, og ble utgitt 24. november 2004 i USA.
Sangen snakker fra synsvinkelen til hovedpersonen i American Idiot, Jesus of Suburbia, og er en moderat midtempo sang preget av mørke og dystre tekster. Dette er en kontrast til den på sporet før på albumet, «Holiday» som illustrerer Jesus of Suburbia som høy av å være i byen. MTVs Green Day Makes a Video beskriver «Holiday» som en fest og «Boulevard of Broken Dreams» som dagen der på. «Boulevard of Broken Dreams» er i etterkant blitt en av Green Days mest kjente sanger.
Fylkesvei 1030
Strekningen ble fastlagt 2019, og består av de tidligere Fylkesvei 233 (Østfold) og Fylkesvei 327 (Akershus), og en delstrekning av den tidligere Fylkesvei 326 (Akershus).
Paracotalpa
Paracotalpa er en slekt av biller som hører til undergruppen praktskarabider (Rutelinae) i den store familien skarabider (Scarabaeidae).
Utseende
Middelsstore (10-20 millimeter), avlange, blanke, brunrøde til svarte skarabide uten metallisk glans på dekkvingene (kan ha på forkroppen). Undersiden er tett kledt med lyse hår, også oversiden er nokså tett hårete.
Levevis
Artene lever i tørre, ørkenaktige områder. De voksne billene er aktive om våren, gjerne midt på dagen. Den kraftige hårkledningen gir dem kanskje et visst vern mot varmen? Larvene lever i jorda av røttene på ulike busker. Billene har også blitt funnet i maurtuer, men det er usikkert om de er knyttet til maurene.
Utbredelse
Slekten er utbredt i det sørvestlige Nord-Amerika.
ACF Fiorentina
Fiorentina er en italiensk fotballklubb fra Firenze, Toscana, grunnlagt 26. august 1926 ved sammenslåingen av Sezione Calcio della Polisportiva Giovanile Libertas og Club Sportivo Firenze. Klubbens farger var opprinnelig rødt og hvitt (fra fargene til de to fusjonerte klubbene), men dette ble i 1929 endret til lilla. På grunn av denne særegne draktfargen har klubben siden den gang vært kjent som «i Viola» («de lilla»). Klubben spiller sine hjemmekamper på Stadio Artemio Franchi i Firenze (kapasitet 47 282).
Historie
Fiorentina spilte første gang i Serie A sesongen 1931–32 og var med unntak av sesongene 38–39 og 93–94 i toppdivisjonen helt til 2002.
I 2002 ble A. C. Fiorentina slått konkurs. Nye investorer opprettet snart selskapet A. C. Fiorentina 1926 Florentia Viola og laget Florentia Viola som ble innskrevet i Serie C2. Senere ble Fiorentina-navnet, sammen med rettighetene til klubbsymbolene og klubbens trofeer, kjøpt tilbake. Etter seier i Serie C2 ble A. C. F. Fiorentina flyttet fra Serie C1 til Serie B på grunn av «sportslige meritter» og utvidelsen av Serie B fra 20 til 24 lag. I 2004 rykket Fiorentina opp igjen til Serie A etter å ha spilt kvalifiseringskamp mot Perugia.
Sesongen 2005–2006 kvalifiserte i utgangspunktet Fiorentina seg for Mesterligaen etter å ha blitt nummer fire i serie A. Spissen Luca Toni satte ny klubbrekord for antall scoringer i serien på en sesong med 31 mål, det høyeste antall mål scoret av en spiller i Serie A siden 1959.
Gleden over triumfen ble imidlertid dempet da Fiorentina, som en av flere klubber ble tiltalt i forbindelse med mistanke om kampfiksing under sesongen 2004–2005. Klubbens eier, Diego Della Valle og hans bror, styreleder Andrea Della Valle, var også blant de tiltalte.
Den endelige straffen til Fiorentina etter flere runder i idrettens rettssystem var å bli fratatt 30 poeng for sesongen 2005–06 og 15 poeng i sesongen 2006–07. Laget endte sesongen på 5.-plass. I 2008-09 endte Fiorentina på 4.-plass etter å ha kommet foran Genoa CFC ved hjelp av innbyrdes oppgjør.
Spillerstall
Oppdatert 14. mars 2023.
Pobeda (Vyborg)
200px|thumb|Beliggenhet for Kanneljärvi kommune i den del av Viborgs län som ble avstått til Russland i 1944. Pobeda (russ.: Победа, finsk: Kanneljärvi) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet Pobeda ble tildelt i 1948.
Før 1944 var Kanneljärvi en finsk kommune i Viborgs län. Kommunen hadde innbyggere i 1939.
Lederne
Historie, formål og medlemmer
Lederne ble stiftet i Bergen i 1910 av Carl Jensen under navnet De industrielle Formænd og Værksmestres Landsforbund. I perioden 1927 til 1998 het forbundet Norges Arbeidslederforbund (NALF), og siden 1998 heter forbundet Lederne.
Lederne er en medlemsstyrt, partipolitisk uavhengig arbeidstakerorganisasjon for ledere, teknikere og andre tekniske og administrative stillinger i norsk arbeidsliv. Lederne jobber for å skape trygghet og verdi for sine 16 500 medlemmer. og er partipolitisk uavhengig. Organisasjonen har avtaler med de fleste arbeidsgiverorganisasjoner, og tilbyr blant annet støtte til kurs og etterutdanning, nettverksarenaer, forsikringer og økonomisk støtte ved arbeidsledighet. Lederne er ikke medlem i noen hovedsammenslutning.
Ledernes beslutningsorganer
Kongressen er Ledernes øverste organ er og avholdes hvert annet år. Her møtes representanter fra Ledernes avdelinger. På dagsorden står politiske saker og strategier. Hvert fjerde år gjennomføres valg av hovedstyre (hver avdeling velger sin representant) og forbundsleder og nestleder.
Landsmøte avholdes annethvert år, i år det ikke avholdes kongress. Alle kongressdelegater innkalles til Landsmøte, hvor regnskapsrapport for siste år og hovedstyrets orientering om året som har gått fremlegges. I tillegg gjennomgås status på Ledernes handlingsprogram og andre aktuelle fag-, organisasjons- og tariffpolitiske saker.
Hovedstyret er Ledernes øverste politiske organ mellom kongressene. Hovedstyret består av 21 medlemmer; forbundsleder, nestleder, 18 medlemmer valgt av avdelingene og en ansattrepresentant.
Ledernes hovedstyre kongressperioden 2021-2025
Avdelingene er organisert dels etter geografi og dels etter bransje og består av bedriftsgrupper og enkeltmedlemmer. I dag er Lederne organisert i 18 avdelinger, 13 geografiske avdelinger og 5 bransjeavdelinger.
Avdelingene skal avholde avdelingsmøte annethvert år (i kongressåret). Møtet avholdes innen 1. mars. Avdelingene ledes av et styre valgt av og blant avdelingens medlemmer, og skal sammen med bedriftsgruppene ivareta avdelingens organisasjonsarbeid. Styret planlegger og tilrettelegger for medlemsaktiviteter og har ansvaret for at alle medlemmene i avdelingen får et godt og likeverdig medlemstilbud.
Forbundets ledelse
Ledernes kongress gjenvalgte 11. juni 2021 forbundsleder Audun Ingvartsen og nestleder Liv Spjeld By for fire nye år.
Generalsekretær fra mars 2021 er Stein Zander (konstituert fra september 2020).
Norsk Ledelsesbarometer
Siden 2008 har Lederne gjennomført undersøkelsen «Norsk Ledelsesbarometer». Den har til hensikt å sette fokus på norsk arbeidsliv- og ledelsestrender, og utføres blant Ledernes medlemmer. Den kartlegger også deres lønnsforhold.
Den norske ledelsesmodellen
Våren 2013 ga Lederne i samarbeid med June-Kristin Lima Bru ut boken «Den norske ledelsesmodellen». Boken handler om den norske ledelsesmodellen.
Henrik Kampmann
Henrik Kampmann (født 6. mai 1750, død 4. april 1828) var en dansk prest og salmedikter. Han var prest i Farum. Som salmeforfatter ble han godt representert i Evangelisk-kristelig Psalmebog til Kirke- og Huus-Andagt i 1798 og han er representert i den svenske kirkens salmebok fra 1912, og i Norsk Salmebok, der med salmen «Gud har fra evighet givet sin Sønn oss til Herre».
Kampmann begynte på universitet, men på grunn av økonomiske problemer måtte han avslutte studiene og jobbe som huslærer. I 1773 tok han teologisk embedseksamen på bare ett år, før han så ble lærer igjen. I 1779 ble han sogneprest i Farum, et embede han beholdt fram til sin død i 1828. Han forble ugift hele livet.
Teologisk var Kampmann preget av luthersk ortodoksi, og han var interessert i vitenskap. Da en kommisjon skulle utarbeide Evangelisk-kristelig Psalmebog til Kirke- og Huus-Andagt i 1798, ble Kampmann oppfordret til å sende inn salmer. Han gjorde dette i flere omganger, og fikk til slutt rundt femti salmer med i boken. I 1823 gav han selv ut en samling med 66 salmer som han hadde skrevet eller oversatt.
Jordskjelvet i Mexico 1985
Jordskjelvet i Mexico 1985 var et av de mest ødeleggende jordskjelv i amerikansk historie.
19. september 1985, klokken 07:19, ble Mexico by rammet av et jordskjelv med en momentmagnitude (Mw) på 8,0. Jordskjelvet varte i mellom 2 og 3 minutter. Over 9 500 mennesker ble drept, 30 000 ble såret og 100 000 ble hjemløse. 412 bygninger ble totalødelagt og over 3 000 bygninger ble alvorlig skadet av hendelsen. Det kom et etterskjelv 36 timer senere (om kvelden den 20. september).
Tind Hallkjellsson
Tind opptrer i Heiðarvíga saga og har en mindre rolle i Harðar saga.
Slekt og liv
Tind var sønn av Hallkjell Roskjellsson på Gilsbakke oppe i Kvitåsiden på Island og Turid Dylla, datter av en Gunnlaug. Han var bror til Illuge Svarte på Gilsbakke som var den mektigste høvdingen i Borgarfjord ved siden av Torstein, sønn til Egil Skallagrimson. Illuge er far til flere sønner, og en av dem er Gunnlaug som blir kjent som den strie skalden Gunnlaug Ormstunge. Tind er altså onkelen til den kjente Gunnlaug. Både Tind som Illugi var de femte menn fra forfaren og skalden Brage Boddasson. Tind ble antagelig født på midten av 900-tallet, kanskje en gang rundt 950. Det første som kjennes om Tind er at han i sammen med broren Illuge overfalt en Músa-Bölverkr på Hraunsáss ettersom denne hadde drept en tredje bror av dem.
Dernest er Tind i Norge hos Håkon jarl under slaget i Hjørungavåg mot en dansk invasjon av Norge, støttet av de fryktede Jomsvikingene. Det samme var skalden Einar Skålaglam. Mindre sannsynlig er nok informasjonen i en lite pålitelig saga som forteller at Tind skal ha vært i Norge allerede under kong Harald Gråfell. Etter slaget dro Tind tilbake til Island sammen med Tord Kolgrimsson fra Ferstikla og at Tind straks red hjem til farens gård Hallkjellstad (Hallkelsstaðir).
Det sistes som høres om ham er hans deltagelse i slaget på Hede i 1015, som beskervet i Heiðarvíga saga (Saga om slaget på Hede) hvor han skal kjempet drabelig, men synes å ha blitt dødelig såret. Han nevnes aldri siden. Tind fikk to døtre: Jóreiðr og Hallveig. Fra den siste stammer Brandr prior hinn fróðe. Tind fikk også en sønn, Torvald som ble bestefar til skalden Gils.
Tind var nok en meget ansatt mann som kom fra en betydelig ætt, for sin skaldekunnskap, for sin reisevirksomhet og for sin egen kraft og rådekraft. Noen av håndskriftene i Heiðarvíga saga kaller ham for «den tapre».
Skaldeskap
Det er etterlatt to lausavísur av ham i Heiðarvíga saga, kvedet rett etter slaget ved Hede, på selve valen av den liggende og sårete Tind. Disse handlet om kampens utfall og om mannefallet.
Som skald utmerket han seg med kraft og friskhet, foruten fullkomne kjenninger. Om hans hylningskvad til Håkon jarl nevner Fagrskinna uttrykkelig at «hvori meget fortelles om Jomsvikingene og deres kamp». Det er altså kvedet kort tid etter slaget. Det som er tilbake av diktet er innarbeidet i den yngste bearbeidelse av Jomsvikingenes saga og versene beskriver jomsvikingenes reise til Norge, om Håkon jarls forberedelse og heftige motstand, samt om selve kampen i Hjørungavåg, stormen og dens enkelheter. Fragmenter fra skaldekvadet er foruten Jomsvikingernes saga, også bevart i Snorre Sturlasons Olav Tryggvasons saga og Den yngre Edda:
Vesjtsjovo
200px|thumb|Beliggenhet for Heinjoki kommune i den del av Viborgs län som ble avstått til Russland i 1944. Vesjtsjovo (russ.: Вещёво, finsk: Heinjoki) er et tettsted i Vyborg rajon i Leningrad oblast, Russland. Tettstedet ligger på Det karelske nes. Navnet Vesjtsjovo ble tildelt i 1948.
Bomuldsfabriken Kunsthall
Bomuldsfabriken Kunsthall er et kunstgalleri i Arendal i Aust-Agder fylke. Galleriet ble åpnet i 1994, og er i dag en anerkjent kunstinstitusjon.
Vesjtsjovo
Før 1944 var Heinjoki en finsk kommune i Viborgs län. Kommunen hadde innbyggere i 1939.
Bomuldsfabriken Kunsthall
Bomuldsfabriken Kunsthall holder til i en gammel industribygning som ligger nær ved Torbjørnsbu gruver. Bygningen rommet opprinnelig et bomullsveveri fra slutten av 1800-tallet. I 1990 sto lokalene ledige og det lokalhistoriske miljøet i Arendal lette etter et formål bygningen kunne anvendes til. I 1992 kjøpte Arendal kommune bygningen. I 1994 ble bygningen rehabilitert for å brukes som kunstgalleri.
Vesjtsjovo
I Vesjtsjovo 23 km øst for Vyborg ligger Vesjtsjovo flystasjon (også kalt Vyborg øst).
Bomuldsfabriken Kunsthall
Harald Solberg ble ansatt i 1997 som daglig leder og utviklet bl.a. prosjektet "Kunstarena Torbjørnsbu gruver" hvor det store dagbruddet jernmalmgruven rett bak den gamle industribygningen ble tatt i bruk som bakgrunn for kunst.
Bomuldsfabriken har en samling av moderne norsk kunst, bl.a. arbeider av Leonard Rickhard og Bård Breivik.
Kunsthistoriker og billedkunstner Tone Lyngstad Nyaas ble i 2020 ansatt som daglig leder for Bomuldsfabriken Kunsthall.
Aden
Aden er en havneby i Jemen. På dette stedet var det bosetting fra en gang mellom 400- og 600-tallet f.Kr. Byen har to deler: Havnebyen (Little Aden), som er den moderne byen, og Madinat ash-Sha'b, som er gamlebyen og der regjeringsbygningene befant seg. Forstedene Khormaksar og Sheikh Othman ligger nord for gamlebyen, og mellom dem ligger Adens internasjonale flyplass. Aden var hovedstad i Syd-Jemen. Etter at (Nord-)Jemen og Sydjemen ble forent, har Aden blitt en tollfri sone.
Historie
Aden har vært et handelssenter siden antikken. I middelalderen var Aden omslagsplass for hele Den arabiske halvøys handel samt omskipningshavn for det sørlige Asias og det østre Afrikas naturalia og Europas fabrikkvarer. Etter oppdagelsen av sjøveien om Kapp det gode håp begynte Aden å tape sin store betydning, og i 1839 hadde denne verdenshandelens by sunket ned til en fattig by, som samme år ved en traktat ble avstått til Det britiske ostindiske kompani. Britene måtte imidlertid de påfølgende årene ta til våpenmakt for å ta området i besittelse. Det området som britene tok i besittelse innskrenket seg til den lille vulkanske halvøyen. På østre nes på halvøyen ligger byen Aden (54 km²). I 1868 kjøpte britene halvøya vest for, Djebel Hasan eller Little Aden (39 km²), av sultanen av Lahej, og i 1882 en smal kyststrekning som forener de to halvøyene (88 km²).
Under første verdenskrig forekom gjentatte stridigheter mellom osmaner og briter i området rundt Aden. I juli 1915 ble en liten engelsk styrke slått ved Lahej, nord for Aden. I 1916 ble osmanene beseiret ved Subar, like sør for Lahej, og den 11. desember 1918 kapitulerte de osmanske styrkene i området.